কাঠমান্ডুর হোটেল আগুনে প্রাণ গেল ভারতীয় মহিলার

ওয়েব ডেস্ক: নেপালে (Nepal) চলতে থাকা বিক্ষোভ ও অস্থিরতার মাঝেই ঘটে গেল মর্মান্তিক দুর্ঘটনা। কাঠমান্ডুর (Kathmandu) একটি হোটেলে ভয়াবহ অগ্নিকাণ্ডে প্রাণ হারালেন উত্তরপ্রদেশের (Uttar Pradesh) গাজিয়াবাদের এক মহিলা। সূত্রের খবর, আগুন লাগার সময় তিনি প্রাণ বাঁচাতে হোটেল থেকে বেরোনোর চেষ্টা করছিলেন। কিন্তু ধোঁয়া ও তীব্র উত্তাপে অসুস্থ হয়ে পড়েন এবং শেষ পর্যন্ত মৃত্যুবরণ করেন।

ঘটনার সময় হোটেলে আরও বেশ কয়েকজন ভারতীয় পর্যটক উপস্থিত ছিলেন। তাঁদের মধ্যে অনেকে সামান্য আহত হলেও বড়সড় বিপদ থেকে রক্ষা পেয়েছেন। দমকল ও স্থানীয় পুলিশ দ্রুত ঘটনাস্থলে পৌঁছে আগুন নিয়ন্ত্রণে আনে এবং আটকে পড়া পর্যটকদের উদ্ধার করে।

আরও পড়ুন: সিকিমে ভয়াবহ ভূমিধস! মৃত ৪

রাজনৈতিক অস্থিরতায় অগ্নিগর্ভ নেপাল ইতিমধ্যেই বিপর্যস্ত। তার উপর এ ধরনের দুর্ঘটনা পর্যটকদের নিরাপত্তা নিয়ে নতুন করে প্রশ্ন তুলছে। ভারতীয় দূতাবাস জানিয়েছে, নিহত মহিলার দেহ দ্রুত দেশে পাঠানোর ব্যবস্থা করা হচ্ছে এবং আটকে পড়া ভারতীয় নাগরিকদের সুরক্ষায় সব রকম উদ্যোগ নেওয়া হচ্ছে।